b'\n_START_ARTICLE_\nAnthony Randolph\n_START_SECTION_\nYliopisto ja NBA\n_START_PARAGRAPH_\nIsona laitahy\xc3\xb6kk\xc3\xa4\xc3\xa4j\xc3\xa4n\xc3\xa4 tai sentterin\xc3\xa4 pelaava Randolph pelasi kauden ajan yliopistokoripalloa Louisianan osavaltionyliopistossa, ja Golden State Warriors varasi h\xc3\xa4net NBA:han 14. vuorolla vuoden 2008 varaustilaisuudessa. Edustettuaan Warriorsia kaksi kautta h\xc3\xa4n pelasi puoli kautta New York Knicksiss\xc3\xa4, puolitoista kautta Minnesota Timberwolvesissa ja kaksi kautta Denver Nuggetsissa.\n_START_SECTION_\nEurooppa\n_START_PARAGRAPH_\nKaudeksi 2014\xe2\x80\x932015 Randolph siirtyi Eurooppaan, ven\xc3\xa4l\xc3\xa4iseen Lokomotiv Kubaniin, jossa pelasi kaksi kautta. T\xc3\xa4m\xc3\xa4n j\xc3\xa4lkeen h\xc3\xa4n siirtyi espanjalaiseen Real Madridiin jossa voitti Espanjan cup-mestaruuden vuonna 2017.\n_START_SECTION_\nMaajoukkueet\n_START_PARAGRAPH_\nRandolph kuului Yhdysvaltain miesten maajoukkueseen sen voittaessa pronssia vuoden 2015 Pan-Amerikan kisoista. Kes\xc3\xa4ll\xc3\xa4 2017 Randolph sai Slovenian kansalaisuuden, mink\xc3\xa4 my\xc3\xb6t\xc3\xa4 h\xc3\xa4n pystyi pelaamaan Slovenian maajoukkueessa syksyn EM-kilpailuissa. Slovenia voitti EM-turnauksen p\xc3\xa4\xc3\xa4tteeksi Euroopan mestaruuden.'